ఫతేపూర్ సిక్రీ వెళ్ళాలని ఎప్పటినుంచో అనుకొంటున్నప్పటికీ ఈ మధ్యనే సాధ్యపడింది.మొగలు ప్రభువులు మనదేశానికి ఇచ్చిన కోటలు,బ్రహ్మాండమైన భవనాలు,ఇంకా ఇతర కట్టడాలు వెలకట్టలేనివి.అవి వారి కళా తృష్ణకి ,వైభవానికి మచ్చుతునకలు.ఇప్పటికీ అవి పర్యాటక ప్రదేశాలుగా ఎంతో ధనాన్ని ఆర్జించిపెడుతున్నాయి.ఆగ్రా కి రమారమి 27 కి.మి. దూరం లో ఈ ఫతేపూర్ సిక్రి ఉన్నది.అక్బర్ దీన్ని మొదట రాజధానిగా చేసుకోవాలని నిర్మించాడు.అయితే దాపులోనే ఉన్న రాజపుత్రుల తాకిడి,నీళ్ళ కరువు లాంటివి అక్కడ ఎక్కువ కాలం ఉంచలేకపోయాయి.ఆ తరువాత లాహోర్ కి రాజధాని ని మార్చడం జరిగిని.క్రీ.శ.1571 నుంచి 1585 దాకా మాత్రమే అక్బర్ ఇక్కడ ఉన్నట్లు చరిత్ర చెబుతున్నది.
ఈ సిక్రి కి ముందు తగిలే ఒక హోటల్ లో రెండు రొట్టెలు తిని బయలుదేరాను.రొట్టెలకి 20 రూపాయలు తీసుకోగా దానిలోకి ఇచ్చిన కూరకి మాత్రం 50 రూపాయలు తీసుకున్నాడు ఆ హోటల్ యజమాని. ఆగ్రాకి ఈ సిక్రి కోటకి దూరం బాగానే ఉన్నది.ఆగ్రా లో రోడ్డు మీద ఎవరిష్టం వాళ్ళదే అన్నట్లున్నది ఆ ట్రాఫిక్ చూస్తుంటే.ఎడమ లేదు..కుడి లేదు ఎవరెటు వస్తారో తెలీదు.
సరే..సిక్రి కోటకి వచ్చాము.బయటనుంచే కోటకి సంబందించిన గోడలు అవీ శిధిలమైనవి కనబడుతున్నాయి.దాదాపు 5 మైళ్ళ విస్తీర్ణం లో చుట్టూతా గోడ ఉన్నది.ఎంట్రెన్స్ దగ్గరకి రాగానే మహా రాక్షసుని లా కనబడే గుంబాజ్ కొట్టొచ్చినట్టుగా కనబడుతుంది.వళ్ళు ఝల్లుమంటుంది ఆ మహా ఆకారాం చూసి.లోపలకి అడిగుపెడితే ఒక ప్రపంచం లాగానే ఉంటుంది.ఎన్ని గదులు,ఎన్ని నిర్మాణాలు ,ఎన్ని రకాల భవనాలు లెక్కే లేదు.ఎర్రటి రాయి ఎక్కువ ఉపయోగించారు.హిందు,ముస్లిం నిర్మాణశైలులు కలగలసిఉన్నాయి.
అక్బర్ తాను ఎంతో గౌరవించే సూఫి గురువు షేక్ సలీం చిస్తి కి దీనిలో ఒక చలువరాతి భవనాన్ని నిర్మించాడు.దానిలో ఆయన సమాధి ఉన్నది.ఆ భవనం గోడలకి మార్బుల్స్ తో చేసిన రకరకాల డిజైన్ లు చాలా బాగున్నాయి.ఒకదానిలా ఇంకొకటి ఉండదు.
ఇంకా కోటలోని అంతర్నిర్మాణాలు దేనికదే అద్భుతం.బయట పర్యాటకులకోసం అనేక రకాల వస్తువులు అమ్ముతున్నారు.అయితే ఇబ్బంది కలిగించే విషయం ఏమిటంటే మనం లోపల కెళ్ళి చూస్తున్నప్పుడు కూడా లిటరేచర్ ఇంకా ఇతరవస్తువులు అమ్మేవాళ్ళు మనకి ఊపిరి సలపకుండా ఊదరగొడుతుంటారు.దాంట్లో మళ్ళీ అంతా పిల్లలే ఎక్కువ.Click Here
fatepur sikri vellaalani eppatinuncho anukontunnappatiki ee madhyane saadhyapadindi.mogalu prabhuvulu manadesaniki ichina kotalu,brahmandamaina bhavanalu,inka itara kattadaalu velakattalenivi.avi vaari kalaa trushnaki ,vaibhavaaniki machutunakalu.ippatikee avi paryaataka pradesaalugaa entho dhanaanni aarjinchipedutunnaaya.agra ki ramarami 27 ki.mi. dooram loo ee fatepur sikri unnadi.akbar deenni modata rajadhaniga chesukovalani nirminchaadu.ayithe daapulone unna rajaputrula taakidi,neella karuvu lantivi akkada ekkuva kaalam unchalekapoyayi.aa taruvaata lahor ki rajadhani ni marchadam jarigini.cree.sha.1571 nunchi 1585 daka matrame akbar ikkada unnatlu charitra chebutunnadi.
ee sikri ki mundu tagile oka hotal loo rendu rottelu tini bayaluderaanu.rottelaki 20 roopaayalu teesukogaa daaniloki ichina kuuraki maatram 50 roopaayalu teesukunnadu aa hotal yajamani. agraki ee sikri kotaki dooram bagane unnadi.agra loo roddu meeda evarishtam vallade annatlunnadi aa trafic chustunte.edama ledu..kudi ledu evaretu vastaro teleedu.
sare..sikri kotaki vachamu.bayatanunche kotaki sambandinchina godalu avy sidhilamainavi kanabadutunnaayi.daadaapu 5 mailla vistiirnam loo chuttuta goda unnadi.entrens daggaraki ragane mahaa raakshasuni laa kanabade gumbaj kottochinattugaa kanabadutundi.vallu jhallumantundi aa mahaa akaram chusi.lopalaki adigupedithe oka prapancham lagane untundi.enni gadulu,enni nirmaanaalu ,enni rakala bhavanalu lekke ledu.errati raayi ekkuva upayoginchaaru.hindu,muslim nirmaanasailulu kalagalasiunnaayi.
akbar taanu entho gowravinche suufi guruvu shek saleem chisti ki deenilo oka chaluvaraati bhavanaanni nirminchaadu.daanilo aayana samadhi unnadi.aa bhavanam godalaki marbles thoo chesina rakarakaala dizine lu chala bagunnayi.okadanila inkokati undadu.
inka kotaloni antarnirmaanaalu denikade adbhutam.bayata paryaatakulakosam aneka rakala vastuvulu ammutunnaru.ayithe ibbandi kaliginche vishayam emitante manam lopala kelli chustunnappudu kuudaa literature inka itaravastuvulu ammevallu manaki oopiri salapakunda uudaragodutuntaaru.daantlo mallee antaa pillale ekkuva.Click Here